钦定古今图书集成/理学汇编/文学典/第060卷 > 温宪
## 钦定古今图书集成/理学汇编/文学典/第060卷 > 温宪

按：《全唐诗话》：温宪员外，庭筠子也。僖昭之间，就试于
有司，值郑相延昌掌邦贡，以其父文多刺时，复傲毁
朝士，抑而不录。既不第，遂题一绝于崇庆寺壁。后荥
阳公登大用，因国忌行香，见之悯然动容，暮归宅，已
除赵崇知举，即召之，谓曰：“某顷主文衡，以温宪庭筠
之子，深怒嫉之。今日见一绝，令人恻然，幸勿遗也。”于
是成名。诗曰：“十口沟隍待一身，半年千里绝音尘。鬓
毛如雪心如死，犹作长安下第人。”